**ΕΝΟΤΗΤΑ 8: Διάφοροι τόποι της πατρίδας μου**

**ΜΑΘΗΜΑ: ΔΙΑΔΙΚΤΥΑΚΑ ΠΕΡΙΒΑΛΛΟΝΤΑ ΜΑΘΗΣΗΣ**

ΧΧΧ

8o Εξάμηνο: 2022-2023

**Διεύθυνση της αρχικής σελίδας στο wiki των Pbworks**: <http://runners1.pbworks.com/w/page/152524419/FrontPage>

**1.Σύντομη περιγραφή για σχεδιαστές που εστιάζουν στη χρήση της εκπαιδευτικής τεχνολογίας:**

[Ποιο είναι το «διαμάντι» του σχεδιασμού σας: Ποια χαρακτηριστικά του wiki χρησιμοποιείτε με τέτοιο τρόπο ώστε να έχετε ένα εξαιρετικό αποτέλεσμα (που δύσκολα επιτυγχάνεται αλλιώς); Ποιο είναι το αποτέλεσμα (ο μαθησιακός στόχος) αυτό;]

Αυτός ο σχεδιασμός μαθήματος έγινε μέσω του λογισμικού wiki. Πιο συγκεκριμένα μέσω του wiki παρουσιάσαμε τα νέα γνωστικά φαινόμενα στο μάθημα της μελέτης περιβάλλοντος για την ενότητα 8 μέσω πολυτροπικών κειμένων, εικόνων και βίντεο. Αυτό που θεωρούμε ΄΄διαμάντι΄΄ του σχεδιασμού μας είναι πως μέσω αυτού του λογισμικού οι μαθητές έχουν την δυνατότητα να γράφουν οι ίδιοι κείμενα, να προσθέτουν σχετικές εικόνες και να συμπληρώνουν επιπλέον σχόλια-προσθήκες στις απαντήσεις των συμμαθητών τους. Μέσω της νέας τεχνολογίας και πιο συγκεκριμένα μέσω του wiki έγινε το μάθημα πιο ενδιαφέρον και διαδραστικό, ενισχύοντας τα κίνητρα των μαθητών. Ο μαθησιακός στόχος αυτού του μαθήματος είναι να μάθουν οι μαθητές τα χαρακτηριστικά του οικοσυστήματος της Ελλάδας, αξιοποιώντας τη νέα τεχνολογία και ιδιαίτερα τις δυνατότητες του wiki.

**2.Σύντομη περιγραφή για εκπαιδευτικούς**

[ Ποια είναι η πιο σημαντική υπόσχεση που δίνετε σε κάποια εκπαιδευτικό που θα υλοποιήσει το σχεδιασμό σας; Γιατί αξίζει να ασχοληθεί με το να τον διαβάσει;]

Ο συγκεκριμένος σχεδιασμός υπόσχεται την αλληλεπίδραση και τη συνεργασία των μαθητών στην διδασκαλία και ιδιαίτερα στο λογισμικό wi-ki. Μέσω της αξιοποίησης του wiki, ο σχεδιασμός μας δεν αποτελεί παραδοσιακή διδασκαλία αλλά αντίθετα βασίζεται στην αξιοποίηση των νέων τεχνολογιών, όπως του popplet, google maps, wordwall, ψηφιακό βιβλίο. Αξίζει να ασχοληθεί κάποιος εκπαιδευτικός με αυτόν τον σχεδιασμό, αφού οι μαθητής εμπλέκονται ενεργά στο διδακτικό έργο μέσω του wiki και έτσι επιτυγχάνεται η μαθητοκεντρική διδασκαλία. Μέσω αυτής της διδασκαλίας οι μαθητές μαθαίνουν να αναλαμβάνουν πρωτοβουλίες και να διεκπεραιώνουν μαθησιακά έργα. Δεν είναι παθητικοί αποδέκτες της νέας γνώσης αλλά αντίθετα συμβάλλουν στη διαμόρφωση της. Σημαντικό είναι να αναφερθεί ότι στο μάθημα αυτό οι μαθητές μαθαίνουν να εργάζονται ανά δυάδες προωθώντας τη συνεργασία, την αλληλεπίδραση και τη διαλλακτικότητα. Συμπερασματικά, για τους παραπάνω λόγους αξίζει να ασχοληθεί κάποιος εκπαιδευτικός με αυτό το διδακτικό σχεδιασμό.

**3.Τι θα χρειαστεί να έχει ετοιμάσει ο/η εκπαιδευτικός εκτός υπολογιστή;**

[Θα χρησιμοποιηθεί χειραπτικό υλικό; Θα γίνει κάποια επίσκεψη; Χρειάζεται συνεργασία με τους γονείς;]

Στο μάθημα αυτό εκτός από τη χρήση του ηλεκτρονικού υπολογιστή θα χρησιμοποιηθεί το κολλάζ και θα πραγματοποιηθεί επίσκεψη στη λίμνη Κάρλα. Μετά την ολοκλήρωση της διδασκαλίας της ενότητας 8 , θα ζητήσουμε από τους μαθητές να καταγράψουν σε ένα χρωματιστό χαρτάκι τις εντυπώσεις τους από τη χρήση του wiki στο μάθημα αυτό και στη συνέχεια να κολλήσουν τις απαντήσεις τους σε ένα μεγάλο λευκό χαρτόνι. Στα πλαίσια των διδασκαλιών μας θα πραγματοποιηθεί μονοήμερη επίσκεψη στη Λίμνη Κάρλα στη περιοχή του Βόλου για έρθουν οι μαθητές σε επαφή με τα ζώα και τα φυτά της λίμνης. Για την επίτευξη αυτής της εκδρομής απαιτείται η συναίνεση των γονέων μέσω υπογραφής υπεύθυνης δήλωσης.

**4.Τι άλλα λογισμικά ή συσκευές θα χρειαστεί να έχει διαθέσιμα εκτός από τα Pbworks; Τι συνεργασία με γονείς χρειάζεται στο ψηφιακό κομμάτι;**

[Θα χρειαστεί να έχει εξασφαλίσει κάποιες συσκευές στα σπίτια των μαθητών; Θα χρειαστεί να έχουν εγκατασταθεί κάποια λογισμικά ή να είναι διαθέσιμες οι διευθύνσεις τους στο σχολικό εργαστήριο ή στα σπίτια των μαθητών;]

Για τη διδασκαλία αυτού του μαθήματος είναι απαραίτητη η πρόσβαση σε ηλεκτρονικό υπολογιστή στο σχολείο. Κάθε δυάδα μαθητών θα χρειαστεί να έχει από μία ηλεκτρονική συσκευή. Άλλα λογισμικά που θα χρειαστούν στη διδασκαλία μαθήματος εκτός από τα Pbworks, είναι το YouTube μέσα από το οποίο θα βλέπουν οι μαθητές εκπαιδευτικά βίντεο γνώσεων σχετικά με τη θεματική του μαθήματος, το λογισμικό popplet, το οποίο δίνει τη δυνατότητα στους χρήστες να δημιουργήσουν εννοιολογικούς χάρτες καθώς και o εκπαιδευτικός ιστότοπος wordwall, μέσα από τον οποίο οι μαθητές μπορούν να απαντούν και να παίζουν σε ηλεκτρονικά παιχνίδια γνώσεων ανάλογα με τη θεματική ενότητα του μαθήματος. Επιπρόσθετα στο μάθημα αυτό θα χρειαστεί το ψηφιακό βιβλίο μελέτης περιβάλλοντος Β΄ δημοτικού καθώς μέσω του προτζέκτορα της τάξης θα προβάλλεται στα παιδιά το μάθημα στον διαδραστικό πίνακα της αίθουσας. Τέλος, στη μαθησιακή διαδικασία θα χρησιμοποιηθεί και το λογισμικό google maps μέσα από το οποίο οι μαθητές θα γνωρίσουν τη γεωγραφική θέση των σημαντικότερων λιμνών και ποταμών της Ελλάδας. Είναι σημαντικό να τονιστεί πως αρκετοί γονείς δεν έχουν αρκετές γνώσεις για την νέα τεχνολογία και δυσκολεύονται στη χρήση της, γι΄αυτό αποφασίσαμε με την συμφοιτήτρια μου όλη η προετοιμασία του μαθήματος όσον αφορά το ψηφιακό κομμάτι να πραγματοποιηθεί την διδακτική ώρα και όχι στο σπίτι με τη βοήθεια των γονέων. Βέβαια ,πριν τη διδασκαλία του μαθήματος θα ενημερώσουμε τους γονείς για το τι επρόκειτο να κάνουμε στη μαθησιακή διαδικασία για να είναι και αυτοί ενήμεροι.

**5.Στόχοι / προσδοκώμενα μαθησιακά αποτελέσματα (γνώσεις, δεξιότητες, αξίες-στάσεις):**

[Να διακριθούν σε αυτούς που ως προς τους οποίους «εκτίθεστε» και αυτούς στους οποίους περιμένετε να συμβάλλετε «γενικώς». Είναι αναμενόμενο το wiki να έχει επιρροή στους στόχους εκείνους στους οποίους εκτίθεστε]

Γενικοί στόχοι:

1) Να αναπτύξουν κλίμα φιλίας και συνεργασίας με τους συμμαθητές τους. (Στόχος δεξιοτήτων)

2) Να οικειοποιηθούν με τις αξίες της αυτοπεποίθησης και της αυτενέργειας στο διδακτικό έργο. (Αξιακός στόχος)

3)Να αναγνωρίζουν τα βασικά χαρακτηριστικά των οικοσυστημάτων(χλωρίδα, πανίδα, βουνά, βυθός θάλασσας, ποτάμια, λίμνες) της Ελλάδας ( Γνωστικός στόχος).

4)Να εξοικειωθούν με την χρήση του λογισμικού wiki στη μαθησιακή διαδικασία. (Στόχος δεξιοτήτων)

5) Να έρθουν σε επαφή και με άλλα λογισμικά πέρα του wi-ki όπως popplet,wordwall που πλαισιώνουν την διδασκαλία, καθιστώντας την πιο δημιουργική και ελκυστική για τους μαθητές (Στόχος δεξιοτήτων).

**6.Περιγραφή του σεναρίου**

|  |  |  |  |  |
| --- | --- | --- | --- | --- |
| **Διδακτικές ενέργειες** | **Μαθητικές ενέργειες (Δραστηριότητες)** | **Υλικά** | **Οργάνωση της μαθησιακής διαδικασίας** | **Αξιολόγηση** |
| **Κεφάλαιο 8 Προοργανωτής σελίδα 85 =>1 διδακτική ώρα**  **Διδακτικοί στόχοι:**  1)Να αναγνωρίζουν τη μεγάλη ποικιλία φυσικών τοπίων στην Ελλάδα(Ορεινά, πεδινά, ποτάμια, λίμνες).  2)Να περιγράφουν χαρακτηριστικά στοιχεία του τόπου τους (φυτά, ζώα, γεωμορφολογία).  **Α ΦΑΣΗ:**  Θα ρωτήσουμε τους μαθητές να πουν εάν έχουν επισκεφτεί πρόσφατα κάποιο φυσικό τοπίο (βουνό, λίμνη) και ποιο ήτανε αυτό.  **Β ΦΑΣΗ:**  Θα χρησιμοποιήσουμε το ψηφιακό βιβλίο της μελέτης περιβάλλοντος και θα διαβάσουμε τη σελίδα 85 του σχολικού βιβλίου μέσω του προτζέκτορα.  **Γ ΦΑΣΗ:**  Αφού γίνει συζήτηση με τους μαθητές μου για τα συναισθήματα και τις σκέψεις τους για τη θεματική ενότητα του μαθήματος θα τους ζητήσω να εργαστούν για 3 λεπτά ανά θρανίο στην συμπλήρωση κενών του βιβλίου σελίδα 85.  **Δ ΦΑΣΗ:**  Θα χωρίσω τους μαθητές ανά δυάδες σε ένα υπολογιστή και θα τους ζητήσω να γράψει κάθε ομάδα σε μία σελίδα wiki 1 ζώο, 1 φυτό, 1 λίμνη ή βουνό ή ποτάμι της Ελλάδας. Θα ζητήσουμε από τους μαθητές να συμπληρώσουν επιπλέον σχόλια στις απαντήσεις των συμμαθητών τους στο wiki. | Α ΦΑΣΗ: καταιγισμός ιδεών, συζήτηση  Β ΦΑΣΗ:  Μαθητική συμμετοχή, συζήτηση  Γ ΦΑΣΗ: Εργασία ανά δυάδες στο σχολικό βιβλίο  Δ ΦΑΣΗ: Εργασία wiki | Ψηφιακό σχολικό βιβλίο μελέτης περιβάλλοντος,  wiki | Α ΦΑΣΗ: ολομέλεια  Β ΦΑΣΗ: ολομέλεια  Γ ΦΑΣΗ: συνεργατική εργασία  Δ ΦΑΣΗ: συνεργατική εργασία | Α ΦΑΣΗ: Διαγνωστική αξιολόγηση  Β ΦΑΣΗ: Διαμορφωτική αξιολόγηση  Γ ΦΑΣΗ: Διαμορφωτική αξιολόγηση  Δ ΦΑΣΗ: Μεταγνωστική αξιολόγηση |
| **ΜΑΘΗΜΑ 8.1 ΄΄Μια εκδρομή στου βουνό΄΄σελίδες 86-87** **=> 1 διδακτική ώρα:**  **Διδακτικοί στόχοι:**  1) Να αναγνωρίσουν τη σημαντικότητα του δάσους ως ένα από τα φυσικά οικοσυστήματα  2)Να ευαισθητοποιηθούν απέναντι στους κινδύνους που αντιμετωπίζει το δάσος.  **Α ΦΑΣΗ:**  Θα δείξουμε στους μαθητές μία εικόνα με ένα δάσος μέσα από τη πλατφόρμα wiki και θα τους ρωτήσουμε εάν έχουν επισκεφτεί κάποιο δάσος ποτέ και τι είδανε εκεί.  **Β ΦΑΣΗ:**  Θα χρησιμοποιήσουμε το ψηφιακό βιβλίο της μελέτης περιβάλλοντος και θα διαβάσουμε τις σελίδες 86,87 του σχολικού βιβλίου στη συνέχεια θα τους δείξουμε 2 βίντεο σχετικά με τη θεματική του μαθήματος  <https://www.youtube.com/watch?v=_q3HksXHeEA>  <https://www.youtube.com/watch?v=-RdUZYEb09s>  **Γ ΦΑΣΗ:**  Αφού σχολιάσουμε τα βίντεο, στη συνέχεια θα τους ζητήσουμε να εργαστούν ανά ομάδες στον υπολογιστή και κάθε ομάδα να φτιάξει μία σελίδα στο wiki για τους κινδύνους που αντιμετωπίζει το δάσος και τους τρόπους αντιμετώπισης.  **Δ ΦΑΣΗ:**  Θα τους ζητήσουμε να γράψουν στο wiki τι μάθανε σήμερα στο μάθημα και τι τους άρεσε περισσότερο. | Α ΦΑΣΗ: καταιγισμός ιδεών, συζήτηση  Β ΦΑΣΗ:  Μαθητική συμμετοχή, συζήτηση  Γ ΦΑΣΗ: Εργασία wiki  Δ ΦΑΣΗ: Εργασία wiki | Οπτιακουστικό υλικό,  ψηφιακό σχολικό βιβλίο,  ηλεκτρονική πλατφόρμα wiki,  ηλεκτρονικός υπολογιστής | Α ΦΑΣΗ: ολομέλεια  Β ΦΑΣΗ: ολομέλεια  Γ ΦΑΣΗ: συνεργατική εργασία  Δ ΦΑΣΗ: συνεργατική εργασία | Α ΦΑΣΗ: Διαγνωστική αξιολόγηση  Β ΦΑΣΗ: Διαμορφωτική αξιολόγηση  Γ ΦΑΣΗ: Διαμορφωτική αξιολόγηση  Δ ΦΑΣΗ: Μεταγνωστική αξιολόγηση |
| **ΜΑΘΗΜΑ 8.2 ΄΄Τα ποτάμια και οι λίμνες΄΄ σελίδες 88-89**  **=> 1 διδακτική ώρα:**  **Διδακτικοί στόχοι:**  1) Να αναγνωρίζουν τη λίμνη και το ποτάμι ως τα φυσικά οικοσυστήματα ενός τόπου.  2) Να αναγνωρίζουν τα ζώα του γλυκού νερού  **Α ΦΑΣΗ:**  Θα δείξουμε στους μαθητές εικόνες από γνωστά ποτάμια και λίμνες μέσω του wiki θα τους ρωτήσουμε εάν έχουν επισκεφτεί κάποιο από αυτά και να πουν ποια άλλα γνωρίζουν. Στη συνέχεια θα τους ρωτήσουμε να μας πουν κάποια ζώα του γλυκού νερού.  **Β ΦΑΣΗ:**  Θα χρησιμοποιήσουμε το ψηφιακό βιβλίο της μελέτης περιβάλλοντος και θα διαβάσουμε τις σελίδες 88 και 89 του σχολικού βιβλίου. Στη συνέχεια θα τους προβάλλουμε ένα σχετικά βίντεο με τη θεματική του μαθήματος.  <https://www.youtube.com/watch?v=SwOYhijTxsQ>  <https://www.youtube.com/watch?v=LepzPTxriUs>  **Γ ΦΑΣΗ:**  Μέσω του google maps θα τους δείξουμε μερικές από τις πιο γνωστές λίμνες και τα πιο γνωστά ποτάμια της Ελλάδας, στη συνέχεια θα αφήσουμε τα παιδιά να εξερευνήσουν μόνα τους τις δυνατότητες του google maps. Θα τους χωρίσουμε σε 2άδες και θα τους ζητήσουμε να εργαστούν συνεργατικά να μπουν στο wiki να πατήσουν τη διεύθυνση του wordwall και να εργαστούν στη δραστηριότητα που θα έχουμε ανεβάσει.  <https://wordwall.net/el/resource/5140125/%CE%B6%CF%89%CE%B1-%CF%84%CE%B7%CF%83-%CE%B8%CE%B1%CE%BB%CE%B1%CF%83%CF%83%CE%B1%CF%83>  **Δ ΦΑΣΗ:**  Προκειμένου να αντιληφθούμε εάν οι μαθητές μας εμπέδωσαν τις νέες γνώσεις θα τους ζητήσουμε ανά δυάδες να εργαστούν στο wiki και να γράψουν μία λίμνη και ένα ποτάμι που μάθανε σήμερα καθώς και ένα ζώο του γλυκού νερού. Όποια ομάδα θελήσει μπορεί να βάλει και φωτογραφία με τη δική μας βοήθεια. | Α ΦΑΣΗ: καταιγισμός ιδεών, συζήτηση  Β ΦΑΣΗ: Μαθητική συμμετοχή, συζήτηση  Γ ΦΑΣΗ: google maps  Δ ΦΑΣΗ: wordwall, wiki | Οπτιακουστικό υλικό,  ψηφιακό ηλεκτρονικό βιβλίο,  wiki,  wordwall,  google maps | Α ΦΑΣΗ: ολομέλεια  Β ΦΑΣΗ: ολομέλεια  Γ ΦΑΣΗ: συνεργατική εργασία  Δ ΦΑΣΗ: συνεργατική εργασία | Α ΦΑΣΗ: Διαγνωστική αξιολόγηση  Β ΦΑΣΗ: Διαμορφωτική αξιολόγηση  Γ ΦΑΣΗ: Διαμορφωτική αξιολόγηση  Δ ΦΑΣΗ: Μεταγνωστική αξιολόγηση |
| **ΜΑΘΗΜΑ 8.3΄΄Μια θάλασσα πλατιά΄΄σελίδες 90-91** **=> 1 διδακτική ώρα:**  **Διδακτικοί στόχοι:**  1)Να αναγνωρίζουν ζώα και φυτά των θαλάσσιων οικοσυστημάτων  2)Να ευαισθητοποιηθούν για τους κινδύνους που απειλούν τα θαλάσσια οικοσυστήματα.  **Α ΦΑΣΗ:**  Μέσω του καταιγισμού ιδεών θα τους ρωτήσουμε τους μαθητές να μας πουν ποια ζώα της θάλασσας και ποια θαλάσσια φυτά γνωρίζουν. Θα φτιάξουμε έναν εννοιολογικό χάρτη μέσω της εφαρμογής popplet και θα το προβάλλουμε στην ολομέλεια μέσω του προτζέκτορα.  **Β ΦΑΣΗ:**  Θα χρησιμοποιήσουμε το ψηφιακό βιβλίο της μελέτης περιβάλλοντος και θα διαβάσουμε τις σελίδες 90 και 91 του σχολικού βιβλίου. Στη συνέχεια θα τους δείξουμε ένα σχετικό βίντεο.  [**https://www.youtube.com/watch?v=kWXpPFK5Lbs**](https://www.youtube.com/watch?v=kWXpPFK5Lbs)  **Γ ΦΑΣΗ:**  Αφού γίνει συζήτηση για το βίντεο και τις εντυπώσεις τους και απαντηθούν οι ερωτήσεις κατανοήσεις σελίδα 90 προφορικά, όλοι μαζί θα παίξουμε ένα ηλεκτρονικό παιχνίδι γνώσεων στο wordwall.  <https://wordwall.net/el/resource/14316318/%CE%B6%CF%89%CE%B1-%CF%84%CE%BF%CF%85-%CE%B3%CE%BB%CF%85%CE%BA%CE%BF%CF%85-%CE%BD%CE%B5%CF%81%CE%BF%CF%85>  **Δ ΦΑΣΗ:**  Για να αξιολογήσουμε εάν οι μαθητές εμπέδωσαν τις νέες γνώσεις, θα τους ζητήσουμε ανά δύο άτομα να γράψουν στο wiki ένα ζώο της θάλασσα και ένα θαλάσσιο φυτό και να βάλουν και σχετική εικόνα.  **ΜΑΘΗΜΑ 8.4 ΄΄Πέρα από τους κάμπους΄΄ σελίδες 92-93 => 1 διδακτική ώρα**  **Διδακτικοί στόχοι:**   1. Να έρθουν σε επαφή οι μαθητές με τα αντιπροσωπευτικά ζώα και φυτά που αναπτύσσονται στις άκρες των χωραφιών. 2. Να συζητήσουν τις τοπικές καλλιέργειες που γίνονται σε αγροτικές περιοχές.   **Α ΦΑΣΗ:**   1. Ζητάω από τους μαθητές να παρατηρήσουν στον υπολογιστή τους μέσω του ψηφιακού βιβλίου τις εικόνες σελίδα 92-93. 2. Λένε στην ολομέλεια της τάξης τι ζώα και φυτά παρατηρούν στις άκρες των χωραφιών και τι προϊόντα νομίζουν ότι καλλιεργούνται σε αυτά. 3. Έπειτα, οργανώνω τις ιδέες τους σε ένα popplet με τη μορφή εννοιολογικού χάρτη.   **Β ΦΑΣΗ:**  Με την βοήθεια του popplet παρουσιάζω στους μαθητές αντιπροσωπευτικά ζώα και φυτά που αναπτύσσονται στις άκρες των χωραφιών, καθώς επίσης τα προϊόντα που συνήθως καλλιεργούνται σε αυτά.  **Γ ΦΑΣΗ**  Οι μαθητές ανά δυάδες καλούνται να φτιάξουν ένα δικό τους wiki με τα ζώα και φυτά που ζούνε σε ένα χωράφι και να αναφέρουν τις πιθανές καλλιέργειες που γίνονται σε αυτό. Μπορούν να το διαμορφώσουν όπως αυτοί θέλουν με εικόνες, πολυτροπικά κείμενα, οπτιακουστικό υλικό. Όταν τελειώνει η μία ομάδα το δίνει στην επόμενη , ώστε να συμπληρώσει και αυτή τυχόν σχόλια και προσθήκες για να εμπλουτίσει την σελίδα του wi-ki.  **Δ ΦΑΣΗ**  Οι μαθητές μετα το πέρας της σημερινής διδασκαλίας παρουσιάζουν στην ολομέλεια της τάξης το Wiki τους και καταγράφουν σε αυτό τι μάθανε σήμερα.  **ΜΑΘΗΜΑ 8.5 ΄΄Στο χωριό και στην πόλη΄΄ σελίδα 94-95 =>1 διδακτική ώρα**  **Διδακτικοί στόχοι**   1. Οι μαθητές να έρθουν σε επαφή με τα οικοσυστήματα (ζώα και φυτά) του χωριού και της πόλης. 2. Να διαχωρίζουν τα άγρια ζώα της φύσης από τα κατοικίδια ζώα.   **Α ΦΑΣΗ**  Για την ψυχολογική και γνωσιολογική προετοιμασία οι μαθητές θα παίξουν ένα κρυπτόλεξο που θα περιλαμβάνει τα ζώα και τα φυτά που συναντούμε σε μία πόλη ή σε ένα χωριό. Αυτό θα γίνει μέσω της πλατφόρμας wordwall και θα την βρείτε στον παρακάτω σύνδεσμο:  [Τι ζώα και φυτά συναντούμε στην πόλη ή στο χωριό;](https://wordwall.net/el/resource/57453871/%cf%84%ce%b9-%ce%b6%cf%8e%ce%b1-%ce%ba%ce%b1%ce%b9-%cf%86%cf%85%cf%84%ce%ac-%cf%83%cf%85%ce%bd%ce%b1%ce%bd%cf%84%ce%bf%cf%8d%ce%bc%ce%b5-%cf%83%ce%b5-%ce%bc%ce%af%ce%b1-%cf%80%cf%8c%ce%bb%ce%b7-%ce%ae-%cf%83%ce%b5-%ce%ad%ce%bd%ce%b1-%cf%87%cf%89%cf%81%ce%b9%cf%8c)  **Β ΦΑΣΗ**  Μέσω της συζήτησης που θα έχει προηγηθεί αναφέρουμε στην τάξη ζώα και φυτά των χωριών και της πόλης με την βοήθεια του κρυπτόλεξου.  **Γ ΦΑΣΗ**  Οι μαθητές ανά δυάδες καλούνται να φτιάξουν ένα δικό τους wi-ki με τα ζώα και φυτά που ζούνε στις πόλεις και στα χωριά. Μπορούν να το διαμορφώσουν όπως αυτοί θέλουν με εικόνες, πολυτροπικά κείμενα, οπτιακουστικό υλικό. Όταν τελειώνει η μία ομάδα το δίνει στην επόμενη , ώστε να συμπληρώσει και αυτή τυχόν σχόλια και προσθήκες για να εμπλουτίσει την σελίδα του wi-ki.  **Δ ΦΑΣΗ**  Οι μαθητές γράφουν στο wi-ki τους για το αγαπημένο κατοικίδιο ζώο της επιλογής τους, στη συνέχεια παραθέτουν σχετικό βίντεο και εικόνα. Τέλος παρουσιάζουν το έργο τους στην ολομέλεια της τάξης και αναστοχάζονται για το τι μάθανε στο σημερινό μαθημα.  **ΜΑΘΗΜΑ 8.6΄΄Τι μάθαμε για τους διάφορους τόπους της πατρίδας μας; ΄΄ => σελίδα 96.**  **Διδακτικοί στόχοι**   1. Να θυμηθούν τι μάθανε οι μαθητές στην ενότητα 8 ΄΄Διάφοροι τόποι της πατρίδας μου’’.   **Α ΦΑΣΗ**   * Προβάλλω ένα σχετικό βίντεο ΄΄Ένας τόπος με χίλια πρόσωπα΄΄με εικόνες και τραγούδι, που θα αποτελεί μία σύνοψη όσων διδάχθηκαν στην 8η ενότητα. Διαθέσιμο στον παρακάτω σύνδεσμο: <https://youtu.be/SVHAjSZTRvI?t=133> * Ρωτάω τους μαθητές τι τους άρεσε στο συγκεκριμένο βίντεο. * Οργανώνω τις ιδέες τους σε ένα popplet με τη μορφή εννοιολογικού χάρτη.   **Β ΦΑΣΗ**  Κάνω μια σύντομη προφορική ανακεφαλαίωση-επανάληψη σε όλα όσα μάθαμε στην 8η ενότητα με την βοήθεια του εννοιολογικού χάρτη στην πλατφόρμα popplet.  **Γ ΦΑΣΗ**  Οι μαθητές ανά δυάδες καλούνται να φτιάξουν ένα δικό τους wi-ki στο οποίο να περιγράψουν πώς είναι ο δικός τους τόπος , εστιάζοντας στις εξής ερωτήσεις: έχει ποτάμια και λίμνες; Έχει θάλασσα; Έχει βουνά; Ποια φυτά αναπτύσσονται και ποια ζώα συναντά κανείς σε αυτό τον τόπο; Μπορούν να το διαμορφώσουν όπως αυτοί θέλουν με εικόνες, πολυτροπικά κείμενα, Οπτιακουστικό υλικό.  **Δ ΦΑΣΗ**  Έπειτα, παρουσιάζουν το τελικό τους έργο στην ολομέλεια της τάξης, αναφέροντας τι τους αρέσει πιο πολύ στον τόπο που ζουν και γιατί. | Α ΦΑΣΗ: καταιγισμός ιδεών, συζήτηση  Β ΦΑΣΗ: Συζήτηση, παρακολούθηση Οπτιακουστικό υλικό  Γ ΦΑΣΗ: wordwall  Δ ΦΑΣΗ: wiki  Συζήτηση-καταιγισμός ιδεών.  Προετοιμασία-Υλοποίηση wi-kι  Παρουσίαση Wi-ki και αναστοχασμός  Συζήτηση-καταιγισμός ιδεών.  Προετοιμασία-Υλοποίηση wi-kι  Παρουσίαση Wi-ki και αναστοχασμός  συζήτηση-καταιγισμός ιδεών.  Προετοιμασία-Υλοποίηση wi-kι  Παρουσίαση Wi-ki και αναστοχασμός | Οπτιακουστικό υλικό, ψηφιακό σχολικό βιβλίο, wordwall, wiki, προτζέκτορας, popplet  Σχολικό ψηφιακό βιβλίο  Προτζέκτορας  Popplet  Wiki  Σχολικό ψηφιακό βιβλίο  Προτζέκτορας  Wordwall  Wi ki  Οπτιακουστικό υλικό: [΄΄Ένας τόπος με χίλια πρόσωπα΄΄](https://youtu.be/SVHAjSZTRvI?t=4)  Popplet  Wiki | Α ΦΑΣΗ: ολομέλεια  Β ΦΑΣΗ: ολομέλεια  Γ ΦΑΣΗ: συνεργατική εργασία  Δ ΦΑΣΗ: συνεργατική εργασία  Ολομέλεια στην τάξη  Ολομέλεια  Συνεργατική μάθηση  Ολομέλεια στην τάξη  Συνεργατική μάθηση  Ολομέλεια στην τάξη  Συνεργατική εργασία | Α ΦΑΣΗ: Διαγνωστική αξιολόγηση  Β ΦΑΣΗ: Διαμορφωτική αξιολόγηση  Γ ΦΑΣΗ: Διαμορφωτική αξιολόγηση  Δ ΦΑΣΗ: Μεταγνωστική αξιολόγηση  Διαγνωστική αξιολόγηση  Διαμορφωτική  Τελική  Διαγνωστική  Διαμορφωτική  Τελική  Διαγνωστική αξιολόγηση  Διαμορφωτική αξιολόγηση  Τελική αξιολόγηση |

**Μετά την λήξη της διδασκαλίας της 8ης ενότητας:**

* οι μαθητέςθα καταγράψουν σε ένα χρωματιστό χαρτάκι τις εντυπώσεις τους από τη χρήση του wiki στο μάθημα αυτό και στη συνέχεια θα κολλήσουν τις απαντήσεις τους σε ένα μεγάλο λευκό χαρτόνι.
* θα πραγματοποιηθεί μονοήμερη επίσκεψη στη Λίμνη Κάρλα στη περιοχή του Βόλου για έρθουν οι μαθητές σε επαφή με τα ζώα και τα φυτά της λίμνης (εξωσχολική δράση-επίσκεψη).

**7.Δικαιολόγηση των κύριων σημείων:**

[Θα πρέπει να δικαιολογήσετε γιατί το **«διαμάντι»** του σχεδιασμού σας όσο αφορά στη χρήση χαρακτηριστικών του wiki, θα δώσει αποτελέσματα πού δύσκολα επιτυγχάνονται αλλιώς (ή με άλλα λόγια: τέτοια ώστε η εκπαιδευτικός να αξίζει να ασχοληθεί με το σχεδιασμό σας) ]

Το απαντήσαμε στην 1η ερώτηση της 1ης σελίδας: ΄΄1.Σύντομη περιγραφή για σχεδιαστές που εστιάζουν στη χρήση της εκπαιδευτικής τεχνολογίας΄΄.

**8.Σημεία όπου μπορεί να πάει «στραβά» ο σχεδιασμός:**

[Θα μπορούν να ανταποκριθούν όλοι οι μαθητές στο αντικείμενο διδασκαλίας; Θα είναι αρκετά απαιτητική η μαθησιακή διαδικασία για όλους τους μαθητές; Θα χρειαστεί να δοθεί σε μερικούς μαθητές επιπλέον υποστήριξη και προσοχή;]

Ο παραπάνω σχεδιασμός διδασκαλίας μας ανταποκρίνεται σε όλα τα επίπεδα μαθητών της τάξης μας ,δηλαδή από τα πιο χαμηλά έως τα πιο υψηλά, μιάς και η κατασκευή wi-ki απευθύνεται σε όλους τους μαθητές ακόμα και σε αυτούς που εμφανίζουν μαθησιακές δυσκολίες ,καθώς μπορούν με τον δικό τους τρόπο να συμβάλλουν στην διαμόρφωσή του. Ωστόσο για ορισμένους μαθητές με χαμηλή έως μέτρια μαθησιακή ετοιμότητα θα βοηθούσε να τους βάζαμε στην ίδια ομάδα με κάποιον μαθητή υψηλής ετοιμότητάς, ώστε μέσω της συνεργασίας και της αλληλεπίδρασης μεταξύ τους να υλοποιήσουν πιο εύκολα τις παραπάνω δραστηριότητες. Θα βοηθούσε επίσης να διατυπώσουμε με όσο τον δυνατόν μεγαλύτερη σαφήνεια και ακρίβεια τις οδηγίες για τη υλοποίηση των σχετικών δραστηριοτήτων, ώστε να είμαστε σίγουροι πως έγιναν κατανοητοί και από τους μαθητές με χαμηλό-μέτριο μαθησιακό επίπεδο.

**ΤΕΛΟΣ ΕΡΓΑΣΙΑΣ**

**ΜΕΛΗ ΟΜΑΔΑΣ: ΚΑΠΕΛΙΔΟΥ ΝΙΚΟΛΕΤΤΑ, ΣΙΜΙΤΣΗ ΣΟΦΙΑ(RUNNERS)**